PATVIRTINTA
Šakių rajono savivaldybės administracijos direktoriaus 2023 m. liepos     d.
įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS SOCIALINĖS PARAMOS TEIKIMO KOMISIJOS NUOSTATAI
I. SKYRIUS
BENDROSIOS NUOSTATOS
1. Šakių rajono savivaldybės administracijos Socialinės paramos teikimo komisijos (toliau – Komisija) nuostatai (toliau – Nuostatai) reglamentuoja Komisijos funkcijas, teises ir pareigas bei darbo organizavimą.
2. Komisija savo veikloje vadovaujasi Lietuvos Respublikos Konstitucija, Lietuvos Respublikos piniginės socialinės paramos nepasiturintiems gyventojams įstatymu, Šakių rajono savivaldybės tarybos 2020 m. gruodžio 22 d. sprendimu Nr. T-377 „Dėl vienkartinių, tikslinių, periodinių ir sąlyginių pašalpų skyrimo ir mokėjimo tvarkos aprašo patvirtinimo“, patvirtintu Vienkartinių, tikslinių, periodinių ir sąlyginių pašalpų skyrimo ir mokėjimo tvarkos aprašu (toliau – Tvarkos aprašas) ir šiais Nuostatais. 
3. Komisija sudaroma Šakių rajono savivaldybės administracijos (toliau – Savivaldybės administracija) direktoriaus įsakymu. 
4. Komisijos paskirtis – išnagrinėti asmenų prašymus skirti tikslinę, periodinę ar sąlyginę pašalpą ir prašymus išimties tvarka skirti socialinę pašalpą, būsto šildymo, karšto, geriamojo vandens išlaidų kompensaciją (-as), teisės į kredito, paimto daugiabučiam namui atnaujinti (modernizuoti), ir palūkanų apmokėjimą (toliau kartu – Prašymai) ir teikti siūlymus Savivaldybės administracijos direktoriui dėl tikslinės, periodinės, sąlyginės pašalpos ir socialinės pašalpos, būsto šildomo, karšto, geriamojo vandens išlaidų kompensacijų, teisės į kredito, paimto daugiabučiam namui atnaujinti (modernizuoti), ir palūkanų apmokėjimą išimties tvarka (toliau kartu – Pašalpa) skyrimo/neskyrimo.
5. Komisijos sprendimai yra rekomendacinio pobūdžio.  
6. Komisijos darbas grindžiamas kolegialiu klausimų svarstymu, teisėtumo, nešališkumo, skaidrumo ir atsakomybės principais. 
7. Visa informacija apie Prašymą pateikusį asmenį (toliau – Asmuo), pateikta Komisijai, laikoma konfidencialia ir naudojama tik darbo funkcijoms atlikti. Komisija privalo užtikrinti, kad visa informacija apie Asmenį, netaptų žinoma tokios teisės neturintiems asmenims ir neatskleisti jos tretiesiems asmenims, išskyrus teisės aktų nustatytus atvejus.
II. SKYRIUS
KOMISIJOS FUNKCIJOS
8. Komisija atlieka šias funkcijas: 
8.1. svarsto Asmenų Prašymus;
8.2. susipažįsta su Asmens gyvenamosios vietos seniūnijos pateiktu buities ir gyvenimo sąlygų patikrinimo aktu, pastabomis ir rekomendacijomis;
8.3. įvertina Asmens pateiktų dokumentų Pašalpai gauti atitiktį Šakių rajono savivaldybės tarybos 2020 m. gruodžio 22 d. sprendimu Nr. T-377 „Dėl vienkartinių, tikslinių, periodinių ir sąlyginių pašalpų skyrimo ir mokėjimo tvarkos aprašo patvirtinimo“ patvirtintiems Vienkartinių, tikslinių, periodinių ir sąlyginių pašalpų skyrimo ir mokėjimo tvarkos aprašo reikalavimams;
8.4. nustato rekomenduojamą skiriamos Pašalpos dydį ir išmokėjimo būdą.

III. SKYRIUS
KOMISIJOS TEISĖS IR PAREIGOS
9. Komisija turi teisę:
9.1. gauti iš socialinių darbuotojų, kitų įstaigų ir organizacijų reikalingą informaciją ir dokumentus, reikalingus Prašymams nagrinėti;
9.2. patikrinti duomenų bazėse informaciją apie Asmens gaunamas pajamas, deklaruotą gyvenamąją vietą ir kt.;
9.3. rekomenduoti Savivaldybės administracijos direktoriui skirti Asmeniui Pašalpą, nurodyti jos dydį ir teikimo formą;
9.4. rekomenduoti Savivaldybės administracijos direktoriui neskirti Asmeniui Pašalpos, kai:
9.4.1. Asmuo ir (ar) bendrai gyvenantys asmenys, neatitinka Tvarkos apraše nurodytų sąlygų;
9.4.2. nepateikti Pašalpos būtinumą pagrindžiantys dokumentai;
9.4.3. neišnaudotos visos kitos teisėtos pajamų gavimo galimybės;
9.4.4. gaunama informacija, kad Asmuo pateikė neteisingus duomenis;
9.5. kviesti į Komisijos posėdžius Asmenį, Savivaldybės administracijos seniūnijų ir kitų įstaigų atitinkamos srities specialistus, bendruomenių atstovus dėl papildomos informacijos pateikimo svarstomiems klausimams nagrinėti;
9.6. vykti į Asmens (šeimos) gyvenamąją vietą patikrinti gyvenimo sąlygas ar išsiaiškinti kitas aplinkybes;
9.7. įpareigoti Asmenį, bendrai gyvenančius asmenis ir (ar) kompetentingas institucijas pateikti papildomą informaciją apie Asmenį ir (ar) bendrai gyvenančius asmenis. 
10. Komisijos narių pareigos:
10.1. dalyvauti Komisijos posėdžiuose;
10.2. vykdyti šiuose nuostatuose numatytas funkcijas;
10.3. laikyti konfidencialia gautą ar surinktą informaciją apie bendrai gyvenančius asmenis arba vieną gyvenantį asmenį;
10.4. nenaudoti informacijos, gautos atliekant pareigas Komisijoje, asmeninei ar kitų asmenų naudai.
IV. SKYRIUS
KOMISIJOS DARBO ORGANIZAVIMAS
11. Komisijos darbo forma yra posėdžiai. Komisijos posėdžiai yra uždari, tačiau juose gali būti kviečiami dalyvauti šių nuostatų 9.5 papunktyje nurodyti asmenys.
12. Komisijos posėdžius organizuoja ir jos darbui vadovauja Komisijos pirmininkas, jo nesant – Komisijos pirmininko pavaduotojas.
13. Komisijos posėdžiai vyksta pagal poreikį, bet ne rečiau kaip kartą per mėnesį. Posėdžiai gali būti organizuojami nuotoliniu būdu, naudojant saugias elektronines ryšio priemones. Nuotoliniu būdu vykstančiame Komisijos posėdyje svarstytini klausimai rengiami ir posėdis vyksta laikantis šiuose nuostatuose nustatytų reikalavimų ir užtikrinant Komisijos narių teises ir pareigas.
14. Komisijos posėdžiai yra teisėti, jeigu posėdyje dalyvauja ne mažiau kaip pusė Komisijos narių. 
15. Komisijos sprendimai priimami Komisijos posėdžiuose atviru balsavimu, posėdyje dalyvaujančių Komisijos narių balsų dauguma. Jei balsai pasiskirsto po lygiai, lemia Komisijos pirmininko balsas, jam nesant – Komisijos pirmininko pavaduotojo balsas. 
16. Komisijos posėdžio metu daromas garso įrašas, kuris laikomas posėdžio protokolu. Kai daromas garso įrašas, ne vėliau kaip per 7 darbo dienas surašoma informacinė pažyma, kurioje nurodoma Komisijos posėdžio data, posėdžio pradžios ir pabaigos laikas, Komisijos pavadinimas, pirmininkas, sekretorius, Komisijos posėdyje dalyvaujantys Komisijos nariai ir kiti dalyviai, nurodoma posėdžio susirinkimo esmė (1 priedas). Surašyta informacinė pažyma įkeliama į dokumentų valdymo sistemą (toliau – DVS) kartu su garso įrašu.
17. Informacinę pažymą pasirašo, Komisijos pirmininkas (jam nesant – Komisijos pirmininko pavaduotojas) ir Komisijos sekretorius. 
18. Pasirašyta informacinė pažyma išsiunčiama Komisijos nariams ir kitiems posėdžio dalyviams ne vėliau kaip per 7 darbo dienas po posėdžio.     
19. Savivaldybės administracijos direktoriaus įsakymu, Komisijai skiriamas sekretorius. Sekretoriui negalint dalyvauti Komisijos posėdyje, Komisijos pirmininkas paskiria Komisijos narį atlikti Komisijos sekretoriaus funkcijas (toliau bendrai – Komisijos sekretorius).  
20. Komisijos sekretorius:
20.1. elektroniniu paštu ar telefonu informuoja Komisijos narius apie posėdžio laiką ir vietą;
20.2. parengia posėdžio darbotvarkę;
20.3. po posėdžio rengia Komisijos posėdžio informacinę pažymą;
20.4. rengia Savivaldybės administracijos direktoriaus įsakymo projektus dėl Pašalpų skyrimo/neskyrimo;
20.5. atsako už Komisijos dokumentų tvarkymą, saugo Komisijai pateiktus dokumentus ir Komisijos posėdžių garso įrašus.   
21. Komisijos narys privalo nedalyvauti svarstyme ir nebalsuoti dėl klausimo, kuris gali sukelti viešų ir privačių interesų konfliktą. Komisijos narys tokiu atveju privalo informuoti posėdžio dalyvius ir nusišalinti nuo klausimo svarstymo. Nusišalinimas turi būti užfiksuotas informacinėje pažymoje. 
22. Komisijos nariai, prieš pradėdami darbą Komisijoje, turi pasirašyti konfidencialumo pasižadėjimą ir nešališkumo deklaraciją (2 priedas). 

Šakių rajono savivaldybės administracijos
Socialinės paramos teikimo komisijos
nuostatų 1 priedas


INFORMACINĖ PAŽYMA

	
	
	

	Data
	
	Nr.





Posėdžio data: 

Posėdžio pradžios ir pabaigos laikas: 

Posėdžio pavadinimas: 

Posėdžio pirmininkas: 

Posėdžio sekretorius: 

Posėdyje dalyvaujantys posėdžio nariai:

Posėdyje nedalyvavę posėdžio nariai: 

Posėdyje dalyvaujantys kiti dalyviai:

Posėdžio susirinkimo esmė: 






	Posėdžio pirmininkas
	
	
	
	

	


	
	(parašas)
	
	(vardas, pavardė)

	Posėdžio sekretorius
	
	
	
	

	
	
	(parašas)
	
	(vardas, pavardė)









Šakių rajono savivaldybės administracijos
Socialinės paramos teikimo komisijos
nuostatų 2 priedas


_________________________________________________________
(komisijos nario vardas ir pavardė)


ŠAKIŲ RAJONO SAVIVLADYBĖS ADMINISTRACIJOS SOCIALINĖS PARAMOS TEIKIMO KOMISIJOS NARIO 
KONFIDENCIALUMO PASIŽADĖJIMAS IR NEŠALIŠKUMO DEKLARACIJA 

20_____ m. __________________ d.
Šakiai

Aš pareiškiu, kad atlikdamas Šakių rajono savivaldybės administracijos Socialinės paramos teikimo komisijos __________________________________ pareigas,
		(įrašyti pareigų pavadinimą)
1. Pasižadu:
1.1. saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, svarstant asmenų prašymus skirti tikslinę, periodinę ar sąlyginę pašalpą ir prašymus (toliau kartu – Pašalpos) išimties tvarka skirti socialinę pašalpą, būsto šildymo, karšto, geriamojo vandens išlaidų kompensaciją (-as), teisės į kredito, paimto daugiabučiam namui atnaujinti (modernizuoti), ir palūkanų apmokėjimą (toliau kartu – Prašymai);
1.2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2. Man išaiškinta, kad konfidencialią informaciją sudaro:
2.1. asmeniniai duomenys pateikti Prašymuose;
2.2. posėdžio metu priimti sprendimai skirti/neskirti Pašalpas;
2.3. kita informacija, susijusi su Prašymų svarstymu, jeigu jos atskleidimas prieštarauja teisės aktams.
3. Patvirtinu, kad atsisakysiu svarstyti ir balsuoti už pateiktą Prašymą, kuris gali sukelti viešų ir privačių interesų konfliktą. Informuosiu, kitus posėdžio dalyvius ir nusišalinsiu nuo klausimo svarstymo. 
4. Esu perspėtas (-a), kad pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti Šakių rajono savivaldybės administracijai padarytus nuostolius.




	
	
	

	(parašas)
	
	(vardas, pavardė)



